DOI: 10.14457/tu.the.2017.1365
title: ประสิทธิผลของการโฆษณาสินค้าบนเกมออนไลน์

description: การศึกษาเรื่อง “ประสิทธิผลของการโฆษณาสินค้าบนเกมออนไลน์” การศึกษาครั้งนี้เป็นการวิจัยเชิงปริมาณ (Quantitative Research) ซึ่งเป็นการศึกษาความสัมพันธ์ของตัวแปรต่าง ๆ โดยมีรูปแบบเป็นการวิจัยเชิงสำรวจ (Survey Research Method) ใช้การศึกษาในลักษณะทำการเก็บรวบรวมข้อมูลจากกลุ่มตัวอย่างและวัดผลเพียงครั้งเดียว (Cross-sectional study) โดยใช้แบบสอบถาม (Questionnaire) และใช้วิธีการให้ผู้ตอบกรอกแบบสอบถามเองทางออนไลน์ (Self-administered questionnaire) กลุ่มประชากรที่เป็นเป้าหมายในการศึกษาครั้งนี้ คือ ผู้เล่นเกมในประเทศไทยผ่านแอพพลิเคชั่น Stream ในประเทศไทย โดยจัดเก็บและรวบรวมข้อมูลผ่านทางระบบอินเทอร์เน็ตระหว่างเดือนพฤศจิกายน – ธันวาคม 2560 กลุ่มที่จะทำการศึกษาวิจัยในครั้งนี้         เป็นประชากรที่อยู่ในช่วงอายุ 18 – 35 ปี และเล่นเกมออนไลน์เป็นประจำ จำนวน 300 คน โดยมีวัตถุประสงค์ในการศึกษา ดังนี้ เพื่อศึกษาพฤติกรรมการเล่นเกมออนไลน์ เพื่อศึกษาประสิทธิผลของการโฆษณาสินค้าบนเกมออนไลน์ เพื่อศึกษาความสัมพันธ์ระหว่างการสังเกตุเห็น (Attention) สินค้าที่โฆษณาบนเกมออนไลน์กับความสนใจ (Interest) สินค้าที่โฆษณาบนเกมออนไลน์ เพื่อศึกษาความสัมพันธ์ระหว่างความสนใจ (Interest) สินค้าที่โฆษณาบนเกมออนไลน์กับการค้นหาข้อมูลเกี่ยวกับสินค้า (Search) ที่โฆษณาบนเกมออนไลน์ เพื่อศึกษาความสัมพันธ์ระหว่างการค้นหาข้อมูลเกี่ยวกับสินค้า (Search) ที่โฆษณาบนเกมออนไลน์กับพฤติกรรมการซื้อสินค้า (Action) ที่โฆษณา    บนเกมออนไลน์ เพื่อศึกษาความสัมพันธ์ระหว่างพฤติกรรมการซื้อสินค้า (Action) ที่โฆษณา          บนเกมออนไลน์กับพฤติกรรมการบอกต่อสินค้า (Share) ที่โฆษณาบนเกมออนไลน์ผลการศึกษาพบว่า ลักษณะทางประชากรศาสตร์ของกลุ่มตัวอย่างทั้งหมด 300 คน กลุ่มตัวอย่างส่วนใหญ่เป็นหญิง มากกว่าเพศชาย มีอายุอยู่ในช่วง 18-23 ปี ระดับการศึกษาปริญญาตรี ประกอบอาชีพพนักงานบริษัทเอกชน มีรายได้ส่วนตัวต่อเดือน 25,001 บาทขึ้นไปข้อมูลเกี่ยวกับพฤติกรรมการเล่นเกมออนไลน์ พบว่ากลุ่มตัวอย่างเล่นเกมออนไลน์ 5 วัน/สัปดาห์ เล่นเกมออนไลน์ต่อครั้งเป็นเวลามากกว่า 3 ชั่วโมง ซึ่งเล่นเกมออนไลน์ทุกวัน โดยเล่นเกมออนไลน์ที่บ้านมากที่สุด เหตุผลที่เล่นเกมออนไลน์เพราะเพื่อน เล่นเกมออนไลน์ในช่วงเวลา 17.01-21.00 น. โดยจะเล่นเกมออนไลน์บนโทรศัพท์มือถือหรือแท็บเล็ต และให้เหตุผลว่าเล่นเกมออนไลน์เพื่อผ่อนคลายข้อมูลเกี่ยวกับประสิทธิผลของการโฆษณาสินค้าบนเกมออนไลน์ ด้านประสิทธิผลของการโฆษณาสินค้าบนเกมออนไลน์ (Attention) พบว่า กลุ่มตัวอย่างส่วนใหญ่สังเกตเห็นโฆษณากลุ่มสินค้าประเภทคอมพิวเตอร์ อุปกรณ์อิเล็กทรอนิกส์ และโทรศัพท์มือถือ เพราะโฆษณาบ่อยครั้ง เมื่อมีการสังเกตเห็น โฆษณาบนเกมออนไลน์เพิ่มขึ้น จะทำให้ความสนใจสินค้าที่โฆษณาบนเกมออนไลน์เพิ่มขึ้นด้วยด้านประสิทธิผลของความสนใจ (Interest) พบว่า กลุ่มตัวอย่างส่วนใหญ่สนใจอ่านรายละเอียดข้อมูลโฆษณาสินค้าบนเกมออนไลน์เนื่องจากตรงกับสิ่งที่กลุ่มตัวอย่างต้องการ เมื่อมีความสนใจต่อโฆษณาบนเกมออนไลน์เพิ่มขึ้น จะทำให้การรวบรวมข้อมูลของสินค้าที่โฆษณาบนเกมออนไลน์เพิ่มขึ้นด้วยด้านประสิทธิผลของการค้นหาข้อมูล (Search) พบว่ากลุ่มตัวอย่างส่วนใหญ่มีการค้นหาข้อมูลเพิ่มเติมเกี่ยวกับสินค้าที่โฆษณาบนเกมออนไลน์บ่อย โดยค้นหารายละเอียดเพิ่มเติมเนื่องจากตรงกับสิ่งที่ต้องการ เมื่อมีการรวบรวมข้อมูลของสินค้าที่โฆษณาบนเกมออนไลน์เพิ่มขึ้น    จะทำให้การซื้อสินค้าที่โฆษณาบนเกมออนไลน์เพิ่มขึ้นด้วยด้านประสิทธิผลของการซื้อ (Action) พบว่ากลุ่มตัวอย่างส่วนใหญ่ให้ความสำคัญมากกับการซื้อสินค้าและบริการที่โฆษณาบนเกมออนไลน์ โดยตัดสินใจซื้อสินค้าและบริการที่โฆษณาบนเกมออนไลน์เนื่องจากตรงกับสิงที่กลุ่มตัวอย่างต้องการ และตัดสินใจซื้อสินค้าและบริการที่โฆษณาบนเกมออนไลน์เนื่องจากเป็นสินค้าที่ใช้เป็นประจำ เมื่อมีการซื้อสินค้าที่โฆษณาบนเกมออนไลน์เพิ่มขึ้น จะทำให้การบอกต่อ ของสินค้าที่โฆษณาบนเกมออนไลน์เพิ่มขึ้นด้วย กลุ่มตัวอย่างส่วนใหญ่ให้ความสำคัญมากกับการบอกต่อข้อมูลสินค้าที่โฆษณาบนเกมออนไลน์ โดยแบ่งปันข้อมูลเนื่องจาก  เป็นสินค้าที่กำลังสนใจที่จะใช้มากที่สุด